ଭୁବନେଶ୍ୱର : ସୋମବାର ଠାରୁ ପୁଣି ରାଜ୍ୟରେ ଟିକାକରଣ କାର୍ଯ୍ୟକ୍ରମ ଆରମ୍ଭ ହୋଇଛି। ଶନିବାର ରାଜ୍ୟରେ ୧୩ ହଜାର ୯୮୦ ଜଣଙ୍କୁ ଟୀକାରଣ ପରେ ରବିବାର ଦିନ ଟିକାଦାନ ବନ୍ଦ ରହିଥିଲା। ସେହିପରି ରାଜ୍ୟର ୧୬୧ଟି କେନ୍ଦ୍ରରେ ସଫଳ କୋଭିଡ୍ ଟୀକାକରଣ ପରେ ଆଜି ୩୮୦ଟି କେନ୍ଦ୍ରରେ ୩୧ ହଜାର ୯୦୨ଜଣଙ୍କୁ ଟୀକାଦାନ ପାଇଁ ପ୍ରସ୍ତୁତି କରାଯାଇଛି। ନିଜର ତୁରନ୍ତ ଟୀକାକରଣ କରାଇ ନେବାକୁ ଆଗଧାଡିର କରୋନା ଯୋଦ୍ଧାମାନଙ୍କୁ ଅନୁରୋଧ କରାଯାଇଛି।
ସୋମବାର ଠାରୁ ୨୫ ତାରିଖ ପର୍ଯ୍ୟନ୍ତ ୧୬୯୮ଟି ସେସନରେ ୧ ଲକ୍ଷ ୭୮ ହଜାର ସ୍ୱାସ୍ଥ୍ୟକର୍ମୀଙ୍କୁ ଟିକା ଦିଆଯିବାର ଲକ୍ଷ୍ୟ ରଖା ଯାଇଥିବା ସ୍ୱାସ୍ଥ୍ୟ ଓ ପରିବାର କଲ୍ୟାଣ ନିର୍ଦ୍ଦେଶକ ବିଜୟ ପାଣିଗ୍ରାହୀ ସୂଚନା ଦେଇଛନ୍ତି। କେଉଁ ଦିନ କେତେ ସେସନରେ ଟିକାକରଣ ହେବ ତାହା ମଧ୍ୟ ନିର୍ଦ୍ଧାରିତ ହୋଇଥିବା ସେ କହିଛନ୍ତି।
ସେ କହିଛନ୍ତି ଯେ ୧୯ ତାରିଖରେ ୧୯୨ଟି, ୨୦ ତାରିଖରେ ୯୨ଟି, ୨୧ ତାରିଖରେ ୪୩୬ଟି, ୨୨ ତାରିଖରେ ୧୪୧, ୨୩ ତାରିଖରେ ୧୭୮ଟି ଓ ୨୫ ତାରଖରେ ୨୭୯ଟି ସେସନ ହେବ।
ସୂଚନାଯୋଗ୍ୟ, ଶନିବାର ଦିନ ରାଜ୍ୟରେ ଟୀକାକରଣ ପ୍ରକ୍ରିୟା ଆରମ୍ଭ ହୋଇଥିଲା ଏଥିରେ ରାଜ୍ୟରେ ୧୩ ହଜାର ୮୯୦ଜଣ ଲୋକଙ୍କୁ ଟିକା ଦିଆ ଯାଇଥିଲା।
